**AFRIKAANS HUISTAAL**

**GRAAD 10-12**

**VRAAG 1: LEESBEGRIP**

Lees en kyk na die bygaande tekste en beantwoord dan die vrae wat volg.

**TEKS A: ARTIKEL**

|  |
| --- |
| **BEURTKRAG – 1,2,3,4 – TEL MAAR TOT 8!** |
| 1 Eskom het op 9 Desember paniek deur die hele land gesaai nadat dié staatsinstelling die hele land in fase 6 van beurtkrag gedompel het. Dit het verbruikers paniekerig laat voel omdat hulle onseker is wat die nuwe fase behels en daar geen duidelike kommunikasie vanaf Eskom se kant was oor die nuwe plan wat in werking gestel sou word nie.  2 In November 2018 is beurtkragfases 5 tot 8 reeds op Eskom se webblad gepubliseer. Na aanleiding van navrae vanaf die media het Eskom gesê dat die Wet op Rampbestuur vereis dat hulle gebeurlikheidsplanne vir rampe moet hê. Volgens Eskom word daar al sedert 2015 aan die nuwe plan of fases geskaaf omdat hulle en die munisipaliteite besef het dat daar ʼn noodsaaklikheid is om beurtkrag uit te brei.  3 Eskom is tans slegs in staat om ʼn kapasiteit van 27,000 MW te genereer terwyl daar ʼn vraag rondom 30,000 MW is. Dit is om dié rede dat Eskom tans beurtkrag moet instel om te verseker dat die nasionale kragnetwerk stabiel bly.  4 Die huidige kragonderbreking is die grootste onderbreking tot nog toe. Dit is die eerste keer dat Eskom kragonderbrekings hoër as fase 4 geïmplementeer het sedert die struktuur van sy beurtkragfases verlede jaar verander is.  5 Volgens die vorige beurtkragrooster is vier fases geïmplementeer waardeur daar tussen 1,000 MW en 4,000 MW op die nasionale kragnetwerk bespaar word.  6 Fase 4, wat Suid-Afrikaners voorheen die ergste sou affekteer, het daartoe gelei dat verbruikers oor ʼn tydperk van vier dae vir ʼn totale tydperk van 24 uur sonder krag sou wees of in erger gevalle van 48 uur oor agt dae.  7 Slegs ʼn bietjie meer as ʼn jaar later en Eskom se hersiene skedule gaan Suid-Afrikaanse verbruikers nog meer affekteer en moontlik nog warmer onder die kraag laat. Die nuwe skedule sluit agt verskillende fases in, wat 8,000 MW van die nasionale netwerk sal verlig. Dit beteken egter ook dat die kragonderbrekingstydperk of fases gaan verdubbel.  8 Indien fase 8-beurtkrag geïmplementeer sou word, sal dit beteken dat verbruikers 48 uur oor ʼn tydperk van vier dae sonder krag sal wees of 96 uur oor agt dae.  9 President Cyril Ramaphosa het op die situasie gereageer en gesê dat die energie-uitdagings in die land nie oornag opgelos sal word nie. “Ons het ʼn waagmoedige weg van herstrukturering en herbou ingeslaan. Ondanks die terugslae van die afgelope week, maak ons vordering en sal ons geleidelik die vrug van hierdie pogings begin sien,” aldus pres. Ramaphosa.  10 Wanneer Eskom beurtkrag instel, sny munisipaliteite krag na “blokke” af volgens ʼn gepubliseerde rooster. Eskom sny ook krag af na verbruikers wat elektrisiteit direk vanaf hulle ontvang.  11 ʼn Eskom-woordvoerder, Dikatso Mothae, het gesê dat die nuwe rooster nie iets is om oor paniekerig te raak nie.  12 Volgens Eskom ondervind hulle ook tans tegniese probleme by die Medupi-kragsentrale in Limpopo, wat ʼn tekort aan opwekkingskapasiteit tot gevolg het. Volgens ʼn verklaring wat Eskom Maandag uitgereik het, het swaar reën probleme met die hantering van steenkool veroorsaak en bedryfsprobleme tot gevolg gehad. Mothae het ook gesê dat onverwagte oorstromings wat kritieke infrastruktuur beskadig het, ʼn groot rol gespeel het in die skielike verhewiging van beurtkrag na fase 6.  13 Eskom se besluit om Maandag fase-6 beurtkrag in te stel, het verskeie myne genoop om nie werkers vir nagskofte ondergronds te stuur nie. Volgens *Business Day* het Impala Platinum en Harmony Gold Maandag dié besluit geneem. Dit het verreikende gevolge omdat verlore skofte nie ingehaal kan word nie en ook omdat myne nie kan produseer as skofte nie gewerk word nie.  14 Die mynbedryf in Suid-Afrika is ʼn steunpilaar van die Suid-Afrikaanse ekonomie. Dit bied rede tot kommer as Suid-Afrika se grootste myne tot stilstand kom, veral omdat die bedryf se bydrae tot die bruto binnelandse produk (BBP) die afgelope jaar afgeneem het. |

[Verwerk uit *Solidariteit,* 10 Desember 2019]

**TEKS B: SPOTPRENT**

|  |
| --- |
|  |

[Uit: *Die Burger,* 7 Februarie 2020]

**VRAE: TEKS A**

|  |  |  |
| --- | --- | --- |
| 1.1 | Verduidelik hoe die opskrif by paragraaf 2 aansluit. | (1) |
|  |  |  |
| 1.2 | Waarom was die hele Suid-Afrika op 9 Desember paniekbevange? | (3) |
|  |  |  |
| 1.3 | Fase 5-8 is nie oornag opgestel nie. Bewys dit met ‘n aanhaling van uit die teks. | (1) |
|  |  |  |
| 1.4 | Hoekom was dit weer nodig om beurtkrag in te stel? | (1) |
|  |  |  |
| 1.5 | Wat is die verskille tussen die huidige en vorige skedules? | (4) |
|  |  |  |
| 1.6 | Word die onderstreepte woorde in par. 7 denotatief of konnotatief gebruik? Bewys jou antwoord deur na die betekenis van die sin in konteks te verwys. | (1) |
|  |  |  |
| 1.7 | Wat is die implikasie van fase 8-beurtkrag vir die verbruiker? | (2) |
|  |  |  |
| 1.8 | Noem DRIE aspekte wat pres. Ramaphosa in sy toespraak aangeraak het. (par. 9) | (3) |
|  |  |  |
| 1.9 | Watter faktore het Eskom as redes aangevoer vir die verlies aan op- wekkingsvermoë? | (3) |
|  |  |  |
| 1.10 | Stem jy saam met Dikatso Mothae dat die nuwe beurtkragskedule nie iets is om paniekbevange oor te raak nie? (par.11) Motiveer jou antwoord. | (1) |
|  |  |  |
| 1.11 | Noem twee mynmaatskappye wat negatief deur kragonderbrekings beïnvloed is. | (2) |
|  |  |  |
| 1.12 | Watter implikasies het Fase-6 beurtkrag vir die myne ingehou? | (2) |

**VRAE: TEKS B**

|  |  |  |
| --- | --- | --- |
| 1.13 | Wat impliseer dit dat die naam Megawatt Park na Mikrowatt Park verander is? | (1) |
|  |  |  |
| 1.14 | Hoe sal jy die omgewing waarin Megawatt Park geleë is, na aanleiding van die visuele leidrade beskryf? | (1) |
|  |  |  |
| 1.15 | Wat kan ons daaruit aflei dat die persoon wat die pyltjies gooi, ‘n oorpak dra en gereedskap in sy sak het? | (1) |
|  |  |  |
| 1.16 | Verduidelik die konnotatiewe betekenis van die muis se woorde. | (1) |

**TEKS A EN B**

|  |  |  |
| --- | --- | --- |
| 1.17 | Hoe verskil die boodskap van TEKS B van TEKS A se eerste twee paragrawe? | (2) |
|  |  | **[ 30]** |

|  |  |  |  |
| --- | --- | --- | --- |
|  |  |  |  |
|  |  |
| **VRAAG 2: OPSOMMING** |  |
| Lees die onderstaande teks en maak ŉ opsomming van **SEWE wenke**.   * Die opsomming moet in jou eie woorde in ŉ duidelike, sinvolle paragraaf   aangebied word en mag nie meer as 90 woorde beslaan nie.   * Dit is nie nodig om vir die opsomming ŉ titel te gee nie. * Dui die getal woorde wat jy gebruik het, aan.  |  | | --- | | **STOFSUIG ONDER DAAI MAT**  Families baklei, maar wat gebeur as dieselfde ou rusies keer op keer kop uitsteek en ’n toksiese patroon vorm waar julle mekaar gedurig seermaak en dan maar net aangaan asof niks gebeur het nie?  Christi Gadd, ’n kliniese sielkundige in Pretoria, gee die volgende raad om toksiese patrone in families te hanteer.  ‘n Mens sien selde self raak hoe jou manier van kommunikasie tot die konflik bydra. Vra dus vir jou familie om vir jou terugvoer hieroor te gee.  Ons sê soms uit seerkry dinge vir familielede wat ons nooit vir vriende of kollegas sou sê nie. Jy kan nie die seerkry wat jou woorde tot gevolg het, wegvee deur te sê jy was net kwaad, of jy is jammer nie. Neem verantwoordelikheid vir die impak wat jou woorde gehad het.  Persoonlike aanvalle op iemand se karakter, of om konflik met verwerping te hanteer, gaan mense verder wegstoot.  Deur jou suster met jou pa te bespreek, beïnvloed jy nie net die verhouding met jou suster wat jou seergemaak het nie, maar skep jy ook ’n skeefgetrekte verhouding tussen jou pa en albei sy kinders. Moet dus nie familielede onderling met mekaar bespreek nie.  Geen familie is perfek nie. As jy die prentjie laat gaan van hoe jou familie “veronderstel” was om te wees, skep dit die moontlikheid dat jy jou familielede sal sien as brose mense met bagasie, net soos jy. Dan kan jy hulle waardeer vir wie hulle is.  Luister om mekaar te hoor, eerder as om te reageer. Om gehóór en raakgesien te word, speel ’n groot rol om verhoudings te herstel.  As jy opreg kan jammer sê vir jou aandeel in die konflik, bou jy ’n brug om gesonde kommunikasie te herstel. |   [Verwerk uit *Vrouekeur,* 20 Maart 2020]  **[10]**  **VRAAG 3: OPSOMMING**  Lees die onderstaande teks en maak ŉ opsomming van **SEWE wenke**.   * Die opsomming moet in jou eie woorde in ŉ duidelike, sinvolle paragraaf   aangebied word en mag nie meer as 90 woorde beslaan nie.   * Dit is nie nodig om vir die opsomming ŉ titel te gee nie. * Dui die getal woorde wat jy gebruik het, aan.   **STEL GRENSE VIR JOU GESIN EN KOLLEGAS – EN VIR JOUSELF**  Danksy tegnologie en die internet is dit vir baie ouers moontlik om van die huis af te werk, maar dis nie altyd maklik nie.  Praat met jou gesin oor die nuwe om­standighede by die huis, veral sodat jong kinders dit beter kan verstaan.  Maak seker daar is spesifieke tye vir werk, maar ook vir gehaltetyd saam met die kinders. Bespreek dit met hulle sodat jou kroos kan verstaan hoekom jy nog moet werk en waarom jy nie heeldag saam met hulle kan speel nie.  Verduidelik aan hulle dat hulle hulself moet besig hou wanneer dit vir jou tyd is om aandag te gee aan dringende sake of te werk aan dinge wat konsentrasie verg. As jy ’n deur tussen julle kan toemaak of kan vra dat hulle in ’n ander kamer speel as die een waar jy werk, doen dit.  Druk ’n groen en ’n rooi gesiggie uit wat jy op die deur kan plak. As jy in ’n belangrike vergadering is en glad nie gesteur mag word nie, plak jy die rooi gesiggie op. Wanneer hulle kan inkom, plak jy die groen gesiggie op. Maak dit duidelik dat hulle jou kan onderbreek as daar ’n noodgeval is.  Nie net moet jy aan jou huismense grense stel wanneer jy van die huis af werk nie; jy moet dit ook aan jouself stel. ‘n Mens kan maklik voor jou rekenaar vasgevang raak, maar jy gaan beter kan konsentreer as jy gereeld opstaan. Gaan buitentoe en doen strekoefeninge. Moenie voor die televisie vasval nie.  Dit is belangrik dat jy met jou kollegas oor jou werkure kommunikeer. Sê vir mekaar wanneer julle beskikbaar is. Dan hoef jy nie skuldig te voel as jy jou rekenaar op ‘n sekere tyd afskakel of jou selfoon op die stilfunksie sit nie.  Alleen in jou tuiskantoor kan dit maklik vir jou voel of jy afgesonder is en nie meer in ‘n span werk nie. Kommunikasie met jou kollegas is nou belangriker as ooit. Sorg dus dat jy duidelik met jou bestuurder of kollegas kommunikeer oor take wat afgehandel moet word en watter verwagtinge gestel word. Kom ooreen hoe gereeld julle met mekaar in verbinding sal tree en hoe gereeld daar wedersydse terugvoering sal wees.  [Verwerk uit *Huisgenoot*, 2 April 2020]  **[10]**    **VRAAG 4: SPOTPRENT**    Bestudeer die onderstaande spotprent en beantwoord dan die vrae.  C:\Users\user\AppData\Local\Temp\dacudaTemp\FilePreview_\000MOUSE\SCAN0475.jpg  [Uit: *Beeld*, 19 Januarie 2016]   |  |  |  | | --- | --- | --- | | 4.1 | Gee DRIE visuele bewyse dat die pasïent se hart wild klop. | (3) | |  |  |  | | 4.2 | Die pasïent weet duidelik wie die dokter is. Hoekom het hy haar herken? | (1) | |  |  |  | | 4.3 | Gee EEN visuele bewys dat die pasïent duidelik ingenome met sy dokter is. | (1) | |  |  |  | | 4.4 | Die spotprent is ‘n voorbeeld van stereotipering. Bespreek hierdie stelling. | (1) | |  |  |  | | 4.5 | Hoe weet ons Rolene Strauss het al voorheen as dokter geprakti-  seer? | (1) | |  |  |  | | 4.6 | “mediese jas”  Watter stylfiguur word hier gebruik? | (1) | |  |  |  | | 4.7 | Waarom word “wêreld” met ‘n kappie geskryf? | (1) | |  |  |  | | 4.8 | Gee die afkorting vir “mejuffrouens”. | (1) | |  |  | **[10**] |   **VRAAG 5: SPOTPRENT**  Bestudeer die spotprent hieronder en beantwoord dan die vrae.      [Uit: *Die Burger*, 13 Junie 2020]   |  |  |  | | --- | --- | --- | | 5.1 | Watter onlangse gebeurtenis het tot hierdie spotprent aanleiding gegee? | (1) | |  |  |  | | 5.2 | Noem DRIE voorbeelde van aktiwiteite wat die werkers nog nie afgeskud het nie. | (3) | |  |  |  | | 5.3 | Noem TWEE visuele bewyse dat die werkers se voorkoms nie in ‘n werksituasie pas nie. | (2) | |  |  |  | | 5.4 | Watter soort werk word in die kantoor verrig? Motiveer jou antwoord. | (2) | |  |  |  | | 5.5 | Watter kontras tussen die base en die werknemers is opvallend? | (1) | |  |  |  | | 5.6 | Wat is vreemd aan die koerant wat deur die man gelees word? | (1) | |  |  |  | | 5.7 | As jy die baas was, sou jy die werknemers se voorkoms en gedrag geduld het? Motiveer jou antwoord. | (1) | |  |  |  | | 5.8 | Gee ‘n sinoniem vir “inperk(ing)”. | (1) | |  |  |  | | 5.9 | Gee die antoniem vir “werknemers”. | (1) | | 5.10 | Watter visuele bewys pas by “inperking”? | (1) | |  |  | **[14]** |   **VRAAG 6: STROKIESPRENT**  Bestudeer die strokiesprent en beantwoord die vrae wat volg.  **RAAMPIE 1 RAAMPIE 2 RAAMPIE 3**  Image result for COMIC STRIPS MEDICAL  **EN JY ERKEN DAT JY MüNCHAUZEN SE SINDROOM HET?**  **AAAH! EK MOET ONDER KWARANTYN WEES!**  **JA!**  **GMF! SOVEEL SO VIR INTERNETDIAGNOSES! MOET ONDER KWARENTYN GEPLAAS WORD!ERKEN DAT JY MüNHAUZEN SE SINDROOM HET?**  **OM DIE NAME VAN SIEKTES OP TE KYK GAAN NIE HELP OM JOU EK- SAMEN Dié WEEK TE ONTDUIK NIE...**  **BOETA, JY GLO VAS JY HET SHEERAN SE SINDROOM AS GEVOLG VAN ‘N JARISCH-HERXHEIMER REAKSIE GEDURENDE DIE BASKETBAL-OEFENING BY DIE SKOOL?**  [Google images]   |  |  |  | | --- | --- | --- | | 6.1 | Waarom is daar ‘n komma in RAAMPIE 1 gebruik? | (1) | |  |  |  | | 6.2 | Hoe weet die dokter in RAAMPIE 1 en RAAMPIE 2 dat Boeta nie regtig siek is nie? | (1) | |  |  |  | | 6.3 | Skryf die afkorting vir “as gevolg van” neer. | (1) | |  |  |  | | 6.4 | Gebruik “glo” as ‘n bywoord in ‘n verklarende sin. | (1) | |  |  |  | | 6.5 | Skryf die TWEE lidwoorde uit RAAMPIE 1 neer en benoem dit  volledig. | (2) | |  |  |  | | 6.6 | Watter soort woordsoort is “reaksie”? | (1) | |  |  |  | | 6.7 | Skryf die voorwerpsin in RAAMPIE 2 neer. | (1) | |  |  |  | | 6.8 | Skryf die onderstaande sin in die aanvoegende wyse.  Ek moet onder kwarantyn wees. | (1) | |  |  |  | | 6.9 | Benoem die onderstreepte werkwoord in RAAMPIE 2 volledig. | (1) | |  |  |  | | 6.10 | Gebruik ‘n paroniem van “erken” in ‘n verklarende sin. | (1) | | 6.11 | Identifiseer die aksentteken in RAAMPIE 3. | (1) | |  |  | **[12]** |   **VRAAG 7: STROKIESPRENTE**  Bestudeer die strokiesprente hieronder en beantwoord dan die vrae.      [Uit: *Die Burger*, 4 April 2020]   |  |  |  | | --- | --- | --- | | 7.1 | Skryf die eerste sin in die lydende vorm. | (1) | |  |  |  | | 7.2 | Identifiseer die sinswyse van die eerste sin. | (1) | |  |  |  | | 7.3 | Gee die versamelnaam vir leeus. | (1) | |  |  |  | | 7.4 | Wat is die vroulike vorm van “leeu”? | (1) | |  |  |  | | 7.5 | Wat word ‘n babaleeutjie genoem? | (1) |  |  |  |  | | --- | --- | --- | | 7.6 | Skryf die eerste voorbeeld van ‘n tweeklank/diftong neer. | (1) | |  |  |  | | 7.7 | Gee die verkleinwoord van “verskoning”. | (1) | |  |  |  | | 7.8.1 | Wat word die “…”-teken in RAAMPIE 2 genoem? | (1) | |  |  |  | | 7.8.2 | Wat is die funksie daarvan in RAAMPIE 2? | (1) | |  |  |  | | 7.9 | Identifiseer die onderwerp in die eerste sin in RAAMPIE 2. | (1) | |  |  |  | | 7.10 | Gebruik die homoniem van “mis” in ‘n verklarende sin. | (1) | |  |  |  | | 7.11 | Is die laaste sin in RAAMPIE 3 ‘n enkelvoudige of saamgestelde sin?  Gee ‘n rede vir jou antwoord. | (2) | |  |  |  | | 7.12 | Met watter ander voorsetsel kan die voorsetsel in RAAMPIE 4  vervang word? | (1) | |  |  |  | | 7.13 | Watter woord in RAAMPIE 6 kan geassimileer word? | (1) | |  |  |  | | 7.14 | Gee die korrekte vorm van die woord tussen hakies.  Die beeldjie is uit (kerf) hout gemaak. | (1) | |  |  |  | | 7.15 | Gee ‘n sinoniem vir “verstaan” in RAAMPIE 9. | (1) | |  |  |  | | 7.16 | Wat is die funksie van die onderstreepte morfeem onproduktiewe in RAAMPIE 10? | (1) | |  |  |  | | 7.17 | Vorm deur afleiding te gebruik een woord vir “sonder ‘n foon”. | (1) | |  |  | **[19]** |   **VRAAG 8: ADVERTENSIE**  Lees die onderstaande advertensie en beantwoord dan die vrae.    [Uit: *Taalgenoot*, Winter 2019]   |  |  |  | | --- | --- | --- | | 8.1  8.1.1  8.1.2  8.1.3 | Kyk na die houtblokkies.  Skryf EEN van die woorde neer wat ontrond kan word.  Skryf EEN woord neer waarin nasalering plaasvind.  In watter woord sal daar vokaalverswakking kan plaasvind? | (3) |  |  |  |  | | --- | --- | --- | | 8.2  8.2.1  8.2.2 | Vorm afgeleide attributiewe byvoeglike naamwoorde van die woorde tussen hakies.  Dit was ‘n (humor) fliek.  Kobus is vir sy (kultuur) prestasies beloon. | (2) | |  |  |  | | 8.3  8.3.1  8.3.2 | Gee sinonieme vir ...  blaaie  lirieke | (2) | |  |  |  | | 8.4  8.4.1  8.4.2  8.4.3 | Wat beteken die onderstreepte morfeme?  ontsnap  vertroos  onmisbaar | (3) | |  |  |  | | 8.5  8.5.1  8.5.2  8.5.3 | Wat is die funksie van die onderstreepte morfeme?  nuutste  Afrikaanse  blaaie | (3) | |  |  |  | | 8.6 | Waarom is “*Klein Tambotieboom”* kursief gedruk? | (1) | |  |  |  | | 8.7  8.7.1  8.7.2 | Skryf ‘n voorbeeld van die volgende taalverskynsels uit die adverten-  sie neer.  kontaminasie/taalbesmetting  neologisme/nuutskepping | (2) | |  |  |  | | 8.8  8.8.1  8.8.2  8.8.3  8.8.4  8.8.5 | “Miskien vertroos *Klein* *Tambotieboom* se lirieke jou wanneer jou emosies laaglê.”  Identifiseer bogenoemde sin se sinswyse.  Skryf die onderwerp van die sin neer.  Identifiseer die voorwerp van die sin.  Benoem die onderstreepte gedeelte.  Skryf die sin in die verlede tyd. | (5) | |  |  |  | | 8.9 | Skryf die oortreffende trap van “droër” neer. | (1) | |  |  |  | | 8.10 | Gee die vergrotende trap van “nuutste”. | (1) | |  |  |  | | 8.11 | Waarom is daar in die laaste paragraaf aandagstrepe gebruik en nie hakies nie? | (1) |  |  |  |  | | --- | --- | --- | | 8.12 | Skryf ‘n voorbeeld van alliterasie in die laaste paragraaf neer. Onderstreep die betrokke klanke. | (1) | |  |  |  | | 8.13 | Hoe sal jy ‘jou’ in “Dis jou Afrikaans” beklemtoon? | (1) | |  |  | **[26]** |   **VRAAG 9: ARTIKEL**    Lees die volgende artikel en beantwoord dan die vrae.  **(9.1) God seën ‘seuns van die wolke’**  Colin Mkosi, (9.2) ‘n regstudent van Langa buite Kaapstad, vertel aan Murray La Vita van die (9.3) afleweringsdiens per fiets, Cloudy Deliveries, (9.4) wat hy kort voor inperking in sy buurt begin het.  “Ons het verlede jaar op die (9.5) gedagte gekom en begin spaar om tweedehandse fietse te koop. In (9.6) Februarie vanjaar het ons met die onderneming begin,” sê Colin.  (9.7) Hy is ‘n LLB student in sy finale jaar \_(9.8)\_ die (9.9) Universiteit van Wes-Kaapland.  “Mense is besig en dan het hulle iets van die winkel af nodig, maar kan nie self gaan nie. (9.10) Ek het toe gedink aan so ‘n diens. Ons kan vir die mense inkopies gaan doen.”  (9.11) “Ons het aanvanklik 11 tweedehandse fietse gekoop. (9.12) Ons werk op die oomblik in Langa, maar sodra ons nóg fietse kry, wil ons die diens na ander plekke uitbrei.”  “Seuns en jong mans van die omgewing, (9.13) wat tussen 14 en 19 jaar oud is, doen die aflewerings. Die seuns kón weens inperking die aflewerings doen, maar as hulle weer skool toe moet gaan, sal hulle dit ná skool moet doen.”  (9.14) “Die tarief is tans ‘n skamele R9 \_(9.15)\_ aflewering.”  (9.16) Hul klante is hoofsaaklik ouer mense en vroue, wie se pakkies die seuns van die winkels af na hul huise toe neem. (9.17) Hulle doen ook inkopies vir veral die ouer mense.  Daarbenewens lewer hulle kos af vir ‘n plaaslike restaurant wat weens die inperkingsregulasies nie klante in die restaurant mag ontvang nie.  Colin sê misdaad is nie ‘n probleem nie omdat die seuns inwoners van Langa is en die buurt ken. Daar is ook mense wat die strate (9.18) patrolleer. Langa is op die oomblik ‘n veilige plek.  “Toe ons die fietse gekoop het, het ons hulle aanvanklik (9.19) wit geverf, want wit verf was die goedkoopste. Ek het toe gedink die wolke is ook wit. En dis waar ons aan die naam gekom het.”  [Verwerk uit *Die Burger,* 19 Junie 2020]       |  |  |  | | --- | --- | --- | | 9.1 | Word “seuns van die wolke” denotatief of konnotatief gebruik? Verduidelik jou antwoord. | (2) | |  |  |  | | 9.2.1 | Benoem die onderstreepte sinsdeel. | (1) | |  |  |  | | 9.2.2 | Identifiseer die indirekte voorwerp in die sin. | (1) | |  |  |  | | 9.3 | Is die woord deur middel van samestelling, afleiding of samestellende afleiding gevorm? | (1) | |  |  |  | | 9.4 | Benoem die onderstreepte sinsdeel. | (1) | |  |  |  | | 9.5 | Gee die sinoniem van “gedagte”. | (1) | |  |  |  | | 9.6 | Gee die afkorting vir “Februarie”. | (1) | |  |  |  | | 9.7 | Verbeter die spelfout in die sin. | (1) | |  |  |  | | 9.8 | Vul die korrekte voorsetsel in. | (1) | |  |  |  | | 9.9 | Gee die afkorting vir “Universiteit van Wes-Kaapland”. | (1) | |  |  |  | | 9.10 | Verbind die twee sinne deur ‘n betreklike voornaamwoord te gebruik. | (1) | |  |  |  | | 9.11 | Skryf die sin in die lydende vorm. | (1) | |  |  |  | | 9.12 | Hoekom word daar twee kommas in die sin gebruik? | (2) | |  |  |  | | 9.13 | Verander die bysin na ‘n bepaling. | (1) | |  |  |  | | 9.14 | Skryf die sin in die verlede tyd. | (1) | |  |  |  | | 9.15 | Voltooi die sin deur die korrekte voorsetsel in te vul. | (1) | |  |  |  | | 9.16 | Is die sin ‘n enkelvoudige, saamgestelde of veelvoudige sin? | (1) | |  |  |  | | 9.17 | Skryf die sin in die lydende vorm. | (1) | |  |  |  | | 9.18 | Vorm deur afleiding te gebruik ‘n persoonsnaam van die woord. | (1) | |  |  |  | | 9.19 | Skryf die intensiewe vorm van die onderstreepte woord neer. | (1) | |  |  | **[22]** |   **VRAAG 10: SPOTPRENT**  Bestudeer die volgende spotprent en beantwoord dan die vrae.    [Uit: *Die Burger,* 10 Mei 2013]   |  |  |  | | --- | --- | --- | | 10.1 | Noem twee redes waarom die bewaarders deel van die probleem is. | (2) | |  |  |  | | 10.2 | Gee vier visuele bewyse dat die tronkvoëls ongeoorloofde kontak met  die buitewêreld het. | (4) | |  |  |  | | 10.3 | Tydens watter president se termyn is hierdie spotprent geteken? | (1) | |  |  |  | | 10.4 | Watter bewys is daar dat een van die tronkvoëls wraaksugtig is? | (1) | |  |  |  | | 10.5 | As ‘n mens na die voorstellings van die tronkvoëls kyk, is dit duidelik  dat hulle oorvloedig lewe. Motiveer hierdie stelling. | (1) | |  |  |  | | 10.6 | Hoe word die tronkvoëls gestereotipeer? | (1) |  |  |  |  | | --- | --- | --- | | 10.7  10.7.1  10.7.2 | Kies die korrekte woorde tussen hakies.  Die (gevangenes/gevangenis) het ‘n lekker lewe in die tronk.  Daar is (graffitti/graftiti/graffiti) teen die muur. | (2) | |  |  |  | | 10.8  10.8.1  10.8.2 | Vul die korrekte voorsetsels in.  Die misdadiger is nou … tralies.  Hy is …parool vrygelaat. | (2) | |  |  |  | | 10.9 | Wat beteken dit as iemand “hardepad kry”? | (1) | |  |  |  | | 10.10 | Gee die afkorting vir “bewaarder”. | (1) | |  |  | **[16]** |   **VRAAG 11: ADVERTENSIE**  Bestudeer die advertensie hieronder en beantwoord dan die vrae.    [Uit: *Sarie*, Junie 2018]   |  |  |  | | --- | --- | --- | | 11.1 | Spreek jou uit oor die gepastheid van die dogtertjie op die foto. | (1) | | 11.2 | Benoem die woordsoorte van die woorde in aanhalingstekens. | (1) | |  |  |  | | 11.3 | In watter sinswyse is die opskrif geskryf? | (1) | |  |  |  | | 11.4 | Identifiseer die gesegde(s) uit die opskrif. | (2) | |  |  |  | | 11.5  11.5.1  11.5.2 | Gee die idiomatiese woord vir die persoon wat “eendag gaan erf”.  Wat word die persoon genoem wat iets agterlaat vir ander om te erf? | (2) | |  |  |  | | 11.6 | Gee ‘n idioom wat beteken dat jy maklik geld uitgee waarvoor jy nie gewerk het nie. Gebruik die sleutelwoord “erf” in jou idioom. | (1) | |  |  |  | | 11.7  11.7.1  11.7.2 | Kyk na die woord “jongste”.  Gee die stellende trap.  Vorm ‘n afgeleide persoonsnaam. | (2) | |  |  |  | | 11.8 | Waarvoor staan die afkorting “Sanlam”? | (1) | |  |  |  | | 11.9 | Skryf die intensiewe vorm van “nodig” neer. | (1) | |  |  |  | | 11.10 | Wat word ‘n tydperk van ‘n honderd jaar genoem? | (1) | |  |  |  | | 11.11 | Gee die korrekte vorm van die woord tussen hakies.  Jy moet ook jou toekoms (finansies) beplan. | (1) | |  |  | **[14]** |   **NASIENRIGLYNE**  **VRAAG 1:LEESBEGRIP**  (Sien binne konteks na; sien betekenis na, nie woorde/taalgebruik nie.   |  |  |  |  |  |  | | --- | --- | --- | --- | --- | --- | | VRAAG | ANTWOORD | | PUNT | VLAK | | |  | TEKS A | |  |  | | | 1.1 | In die opskrif word daarna verwys dat daar van 1 tot 8 getel moet word terwyl in paragraaf 2 verduidelik word dat fase 5 tot 8 se skedules sedert 2018 al beplan is.  (Moet na beide verwys) | | 1 | 3 | | | 1.2 | Fase 6 is vir die eerste keer toegepas”✓  Gebruikers was onseker omdat hulle nie presies geweet het wat die nuwe fase behels het nie✓  Eskom het nie genoegsaam met gebruikers oor die nuwe fase gekommunikeer nie.”✓ | | 3 | 3 | | | 1.3 | “sedert 2015”/ “November 2015”✓ | | 1 | 1 | | | 1.4 | Nada Eskom is slegs in staat om 27000MW op te wek, maar die aanvraag is omtrent 30000/ Die aanvraag is groter as wat Eskom kan voorsien.✓  (Enig (Enige soortgelyke antwoord) | | 1 | 3 | | | 1.5 | * Volgens die vorige beurtkragrooster was daar vier fases, maar volgens die nuwe rooster is daar agt.✓ * Voorheen is tussen 1000 tot 4000 MW bespaar en volgens die nuwe rooster 8000MW. ✓ * Volgens die vorige fase 4 sou verbruikers oor vier dae vir 24 uur sonder krag gewees het (of oor agt dae vir 48 uur), maar volgens die nuwe rooster sal verbruikers oor vier dae vir 48 uur sonder krag wees.✓ * Die ergste geval was voorheen oor ‘n tydperk van agt dae vir 4uur sonder krag, maar volgens die nuwe rooster is dit 96 uur oor ‘n tydperk van agt dae. ✓   (Die kandidaat moet elke kee na beide fases verwys om die punt te verdien.) | | 4 | 2 | | | 1.6 | Konnotatief  Dit beteken om kwaad te word/  Die persoon kry nie regtig warm nie.  (Die leerder verdien die punt vir sy motivering. | | 1 | 3 | | | 1.7 | Die verbruiker was bekend met die vorige skedule, maar is nie vertroud met die nuwe skedule nie/  Ek sal baie langer sonder elektrisiteit wees.  (Enige soortgelyke antwoord of ‘n aanvaarbare en gemotiveerde antwoord. | 1 | | 5 | | | 1.8 | Die energiekrisis sal nie baie vinnig opgelos kan word nie/✓  Daar sal herstruktuering en herbou moet plaasvind/ ✓  Daar word vordering gemaak✓/  Die uitwerking van hierdie pogings sal geleidelik opgemerk word✓  (Enige DRIE van bogenoemde) | 3 | | 1 | | | 1.9 | Daar is probleme by die Medupi-kragstasie en dus word daar minder krag opgewek. ✓  Weens die swaar reën was daar probleme met die hantering van die steenkool en ook bedryfsprobleme. ✓  Die onverwagte oorstromings het infrastruktuur beskadig. ✓ | 3fff | | | 1 | | 1.10 | Ja  Suid-Afrikaners pas maklik aan/  Ons sal ook hieraan gewoond raak.  OF  Nee  Die kragonderbrekings is langer as voorheen/  My daaglikse lewe sal chaoties wees, want my planne gaan gereeld verander moet word.  ( Enige aanvaarbare MOTIVERING) | (1) | | | 4 | | 1.11 | Impala Platinum✓  Harmony Gold✓  (Moet volledig benoem word.) | 2 | | | 1 | | 1.12 | Feit  Nagskof-werkers kon nie ondergronds gestuur word nie.✓  Verlore skofte kan nie ingehaal word nie. ✓  Die myn kan nie produseer nie/geld verdien nie. ✓  (Enige DRIE soortgelyke antwoorde. Slegs die motivering verdien punte.) | 3 | | | 4 | |  | TEKS B | |  | |  | | 1.13 | Eskom wek nou baie minder krag op.  (Enige antwoord wat ‘n afname/minder as voorheen) impliseer.) | | 1 | | 3 | | 1.14 | Industrieel/ Nywerheidsgebied / Stedelik  Vol rook  Besoedeld.  (Enige soortgelyke antwoord) | | 1 | | 3 | | 1.15 | Hy werk aan die masjiene/  werktuigkundige/  besig met herstelwerk  (Enige soortgelyke antwoord)  Ek word kwaad/ontsteld/voel magteloos, ens./  Ek het geen beheer oor die skedule nie, maar moet daarvolgens leef/  Ek word verontrief.  (Enige soortgelyke antwoord en ‘n motivering wat daarby pas. | | 1  1 | | 3  4 | | 1.16 | “Pyl’ kan na die veerpyltjies verwys, maar kan ook beteken dat die verbruiker nie meer die skedules kan vertrou nie.  ( Die kandidaat moet na beide sake vir ‘n punt verwys. Enige soortgelyke antwoord) | | 1 | | 4 | |  |  | |  | |  | |  | TEKS A EN B | |  | |  | | 1.17 | Die paragrawe impliseer dat die beurtkragfases beplan is.  Die spotprent se boodskap is dat die skedules nie goed beplan is nie/ lukraak opgestel is. | | 1  1 | | 3 | |  |  | | **[30]** | |  | |  |
|  |  |
|  |  |
|  |  |

**VRAAG 2: OPSOMMING**

|  |  |
| --- | --- |
| AANHALING | **EIE WOORDE** |
| Vra dus vir jou familie om vir jou terugvoer hieroor te gee. | **Vra vir jou familie om vir jou te vertel hoe jou manier van kommunikeer tot konflik lei.** |
| Neem verantwoordelikheid vir die impak wat jou woorde gehad het. | **Jy moet verantwoordelikheid aanvaar vir wat jy gesê het.** |
| Persoonlike aanvalle op iemand se karakter, of om konflik met verwerping te hanteer, gaan mense verder wegstoot. | **Moenie mense persoonlik aanval of wegstoot wanneer hulle jou kritiseer nie.** |
| Moet dus nie familielede onderling met mekaar bespreek nie. | **Moenie familielede met mekaar bespreek nie.** |
| As jy die prentjie laat gaan van hoe jou familie “veronderstel” was om te wees… | **Aanvaar dat jou familie nie perfek is nie.** |
| Luister om mekaar te hoor, eerder as om te reageer. | **Luister om te hoor wat jou familie sê en nie net om daarop te reageer nie.** |
| As jy opreg kan jammer sê vir jou aandeel in die konflik, bou jy ‘n brug om gesonde kommunikasie te herstel. | **Jy moet opreg om verskoning vra vir jou bydrae tot die konflik.** |

**Vra vir jou familie om vir jou te vertel hoe jou manier van kommunikeer tot konflik lei. Jy moet verantwoordelikheid aanvaar vir wat jy gesê het. Moenie mense persoonlik aanval of wegstoot wanneer hulle jou kritiseer nie. Moenie familielede met mekaar bespreek nie. Aanvaar dat jou familie nie perfek is nie. Luister om te hoor wat jou familie sê en nie net om daarop te reageer nie. Jy moet opreg om verskoning vra vir jou bydrae tot die konflik. [79]**

**VRAAG 3: OPSOMMING**

|  |  |
| --- | --- |
| AANHALING | **EIE WOORDE** |
| Praat met jou gesin oor die nuwe om­standighede by die huis, veral sodat jong kinders dit beter kan verstaan. | **Jy moet met jou huismense praat oor die nuwe toestande tuis sodat die kinders dit kan begryp.** |
| Maak seker daar is spesifieke tye vir werk, maar ook vir gehaltetyd saam met die kinders. | **Verseker vasgestelde werksure, maar ook vasgestelde tyd saam met jou kinders.** |
| Verduidelik aan hulle dat hulle hulself moet besig hou wanneer dit vir jou tyd is om aandag te gee aan dringende sake of te werk aan dinge wat konsentrasie verg. | **Maak seker die kinders verstaan dat hulle hulself moet vermaak wanneer jy moet werk.** |
| Druk ’n groen en ’n rooi gesiggie uit wat jy op die deur kan plak. As jy in ’n belangrike vergadering is en glad nie gesteur mag word nie, plak jy die rooi gesiggie op. Wanneer hulle kan inkom, plak jy die groen gesiggie op. | **Gebruik ‘n groen en rooi gesiggie op jou kantoordeur om die kinders se toegang te beheer.** |
| Nie net moet jy aan jou huismense grense stel wanneer jy van die huis af werk nie; jy moet dit ook aan jouself stel. ‘n Mens kan maklik voor jou rekenaar vasgevang raak, maar jy gaan beter kan konsentreer as jy gereeld opstaan. | **Jy moet ook aan jouself grense stel oor werksure en breekkanse.** |
| Dit is belangrik dat jy met jou kollegas oor jou werksure kommunikeer. Sê vir mekaar wanneer julle beskikbaar is. | **Kommunikeer met kollegas oor julle werksure.** |
| Alleen in jou tuiskantoor kan dit maklik vir jou voel of jy afgesonder is en nie meer in ‘n span werk nie. Kommunikasie met jou kollegas is nou belangriker as ooit. | **Kommunikeer gereeld met jou kollegas om te voorkom dat jy nie afgesonder voel nie.** |

**Jy moet met jou huismense praat oor die nuwe toestande tuis sodat die kinders dit kan begryp. Verseker vasgestelde werksure, maar ook vasgestelde tyd saam met jou kinders. Maak seker die kinders verstaan dat hulle hulself moet vermaak wanneer jy moet werk. Gebruik ‘n groen en rooi gesiggie op jou kantoordeur om die kinders se toegang te beheer. Jy moet ook aan jouself grense stel oor werkure en breekkanse. Kommunikeer met kollegas oor julle werksure. Kommunikeer gereeld met jou kollegas om te voorkom dat jy nie afgesonder voel nie. [89]**

**VRAAG 4: SPOTPRENT**

|  |  |  |
| --- | --- | --- |
| 4.1 | * ‘BIEP’ is in groot letters/donker gedruk/ * Die grafiek op die monitor beweeg vinnig op en af/ * Die glas op die bedkassie wip op en af/ * Die baie ‘BIEP’e/ * Die strepies by die “BIEP’e   (Enige DRIE van bogenoemde) | (3) |
|  |  |  |
| 4.2 | Sy was Mej. Wêreld en is dus baie bekend. | (1) |
|  |  |  |
| 4.3 | * Hy lag skaapagtig./ * Hy kyk stip na haar.   (Enige soortgelyke antwoord) | (1) |
|  |  |  |
| 4.4 | Die ou oom word gestereotipeer omdat daar aangeneem word dat ou  mans daarvan hou om na mooi/jong vroue te kyk/as mooi/jong vroue aan hulle vat. | (1) |
|  |  |  |
| 4.5 | Die gebruik van“weer” | (1) |
|  |  |  |
| 4.6 | metonimia | (1) |
|  |  |  |
| 4.7 | Dit word gebruik by ‘n lang e in ‘n geslote lettergreep | (1) |
|  |  |  |
| 4.8 | mejj. | (1) |
|  |  | **[10]** |

**Dd VRAAG 5: SPOTPRENT**

|  |  |  |
| --- | --- | --- |
| 5.1 | Werknemers kon na grendeltyd/inperking/kwarantyn weer terugkeer werk toe. | (1) |
|  |  |  |
| 5.2 | * Brei/ * Kyk na die televisie/ * Lees koerant/ * Drink koffie   (Enige DRIE) | (3) |
|  |  |  |
| 5.3 | * Dra nagklere/kamerjas/pantoffels/ * Hare en baard is slordig en lank.   (Enige soortgelyke antwoord) | (1) |
|  |  |  |
| 5.4 | Administratiewe werk/ Finansiële werk✓  lêers en dokumente/sakrekenaars✓ | (2) |
|  |  |  |
| 5.5 | Die base lyk netjies en professioneel, maar die werknemers lyk  slordig en onprofessioneel.  (Enige soortgelyke antwoord) | (1) |
|  |  |  |
| 5.6 | Die sportbladsy is leeg. | (1) |
|  |  |  |
| 5.7 | Ja  Dit maak nie saak hoe hulle lyk nie solank hulle net die werk doen.  OF  Nee  Slordige werknemers kan ‘n slegte beeld van die maatskappy skep.  (Enige soortgelyke antwoord. Die leerder kry die punt vir die  Motivering.) | (1) |
|  |  |  |
| 5.8 | Grendeltyd/kwarantyn | (1) |
|  |  |  |
| 5.9 | werkgewers | (1) |
|  |  |  |
| 5.10 | Almal dra maskers. | (1) |
|  |  | **[13]** |

**VRAAG 6: STROKIESPRENT**

|  |  |  |
| --- | --- | --- |
| 6.1 | Daar kom ‘n komma na ‘n aanspreekvorm. | (1) |
|  |  |  |
| 6.2 | Tieners ken nie gewoonlik nie die mediese name van siektes nie/  Hy oorreageer/  Sy toets hom deur mediese terme te gebruik en hy antwoord verkeerd.  (Enige soortgelyke antwoord) | (1) |
|  |  |  |
| 6.3 | a.g.v. | (1) |
|  |  |  |
| 6.4 | Dit gaan **glo** vanmiddag reën.  (Enige sin waar “glo” as ‘n bywoord gebruik word. | (1) |
|  |  |  |
| 6.5 | ‘n – onbepaalde lidwoord  die – bepaalde lidwoord | (2) |
|  |  |  |
| 6.6 | Abstrakte selfstandige naamwoord | (1) |
|  |  |  |
| 6.7 | dat jy Münchauser se sindroom het. | (1) |
| 6.8 | Ek moet **moontlik/miskien/waarskynlik/dalk** onder kwarantyn wees. | (1) |
|  |  |  |
| 6.9 | hulpwerkwoord van wyse | (1) |
|  |  |  |
| 6.10 | Ek het my skoolmaat dadelik na twintig jaar **herken**. | (1) |
|  |  |  |
| 6.11 | akuut | (1) |
|  |  |  |
| 6.12 | op te kyk/  te ontduik | (1) |
|  |  |  |
| 6.13 | op te kyk  na te slaan | (1) |
|  |  |  |
| 6.14 | tussen | (1) |
|  |  | **[15]** |

**VRAAG 7: STROKIESPRENTE**

|  |  |  |
| --- | --- | --- |
| 7.1 | Daar word vannag deur die leeus gejag. | (1) |
|  |  |  |
| 7.2 | aanwysend | (1) |
|  |  |  |
| 7.3 | trop | (1) |
|  |  |  |
| 7.4 | leeuin/leeuwyfie | (1) |
|  |  |  |
| 7.5 | welpie/leeuwelpie | (1) |
|  |  |  |
| 7.6 | L**eeu**/-eeu- | (1) |
|  |  |  |
| 7.7 | verskoninkie | (1) |
|  |  |  |
| 7.8  7.8.1  7.8.2 | ellips/beletselteken  Die leeu dink nog aan ‘n verskoning/Die bobbejaan val die leeu in die rede. | (2) |
|  |  |  |
| 7.9 | ek | (1) |
|  |  |  |
| 7.10 | Daar hang ‘n dik bank mis oor die veld/ Ek mis my skoolvriende  tydens grendeltyd baie. | (1) |
|  |  |  |
| 7.11 | Saamgesteld  Meer as een gesegde./Twee gesegdes | (2) |
|  |  |  |
| 7.12 | **met** vakansie | (1) |
|  |  |  |
| 7.13 | wonder | (1) |
|  |  |  |
| 7.14 | gekerfde | (1) |
|  |  |  |
| 7.15 | begryp | (1) |
|  |  |  |
| 7.16 | nie | (1) |
|  |  |  |
| 7.17 | foonloos | (1) |
|  |  | **[19]** |

**VRAAG 8: ADVERTENSIE**

|  |  |  |
| --- | --- | --- |
| 8.1  8.1.1  8.1.2  8.1.3 | humor/kultuur/musiekkunstefeeste  kunstefeeste  kultuur/musiek/kunstefeeste | (3) |
|  |  |  |
| 8.2  8.2.1  8.2.2 | humoristiese  kulturele | (2) |
|  |  |  |
| 8.3  8.3.1  8.3.2 | bladsye  woorde | (2) |
|  |  |  |
| 8.4  8.4.1  8.4.2  8.4.3 | wegneem/ beroof van  verandering van toestand  nie | (3) |
|  |  |  |
| 8.5  8.5.1  8.5.2  8.5.3 | vorm die oortreffende trap  verbuig die byvoeglike naamwoord  vorm die meervoud | (2)  (3) |
|  |  |  |
| 8.6 | Die name van liedjies word kursief gedruk. | (1) |
|  |  |  |
| 8.7  8.7.1  8.7.2 | skaterlag/strokiesprente  kletsrym | (2) |
|  |  |  |
| 8.8  8.8.1  8.8.2  8.8.3  8.8.4  8.8.5 | aanvoegend  *Klein Tambotieboom* se lirieke  jou  bywoordelike bysin  Miskien het Klein Tambotieboom se lirieke jou vertroos toe jou emo-sies laaggelê het. | (5) |
|  |  |  |
| 8.9 | droogste | (1) |
|  |  |  |
| 8.10 | nuwer | (1) |
|  |  |  |
| 8.11 | Die gedeelte tussenelangrik en word daarom beklemtoon/ dit is nie  net ekstra inligting nie, maar ook belangrik. | (1) |
|  |  |  |
| 8.12 | “dis **b**raai, dis **b**iltong, dis die **b**elewenis…” | (1) |
|  |  |  |
| 8.13 | jóú | (1) |
|  |  | **[26]** |

**VRAAG 9: ARTIKEL**

|  |  |  |
| --- | --- | --- |
| 9.1 | Konnotatief  Dis figuurlik gebruik/Hulle is nie werklik seuns van die wolke nie. | (2) |
|  |  |  |
| 9.2 | Byvoeglike bepaling | (1) |
|  |  |  |
| 9.3 | Murray La Vita | (1) |
|  |  |  |
| 9.4 | Samestellende afleiding | (1) |
|  |  |  |
| 9.5 | Byvoeglike bysin | (1) |
|  |  |  |
| 9.6 | idee | (1) |
|  |  |  |
| 9.7 | Febr. | (1) |
|  |  |  |
| 9.8 | LLB-student | (1) |
|  |  |  |
| 9.9 | aan | (1) |
|  |  |  |
| 9.10 | UWK | (1) |
|  |  |  |
| 9.11 | Ek het toe gedink aan so ‘n diens waarmee ons vir die mense  inkopies kan gaan doen. | (1) |
|  |  |  |
| 9.12 | 11 Tweedehandse fietse is aanvanklik deur ons gekoop. | (1) |
|  |  |  |
| 9.13 | Eerste komma: ‘n komma voor ‘maar’ as ‘n voegwoord gebruik.  Tweede komma: ‘n komma tussen twee gesegdes | (2) |
|  |  |  |
| 9.14 | tussen 14 en 19 | (1) |
|  |  |  |
| 9.15 | Die tarief was toe ‘n skamele R9 (per)/ \_(9.16)\_ aflewering.” | (1) |
|  |  |  |
| 9.16 | per | (1) |
|  |  |  |
| 9.16 | saamgestelde | (1) |
|  |  |  |
| 9.17 | Inkopies vir veral die ouer mense word ook deur hulle gedoen. | (1) |
|  |  |  |
| 9.18 | patrolleerder | (1) |
|  |  |  |
| 9.19 | spierwit | (1) |
|  |  | **[20]** |

**VRAAG 10: SPOTPRENT**

|  |  |  |
| --- | --- | --- |
| 10.1 | Die bewaarder bedien drank aan die tronkvoëls.  Daar is kamerdiens.  Hulle herstel die TV-antenna.  (Enige TWEE van bogenoemde antwoorde.) | (2) |
|  |  |  |
| 10.2 | selfoon  radio  televisiestel  koerant | (4) |
|  |  |  |
| 10.3 | President Zuma | (1) |
|  |  |  |
| 10.4 | Daar is ‘n tekening van die regter aan die galg. | (1) |
|  |  |  |
| 10.5 | Hulle is almal oorgewig. | (1) |
|  |  |  |
| 10.6 | Hulle lyk almal wreed en gewelddadig.  (Enige soortgelyke antwoord) | (1) |
|  |  |  |
| 10.7  10.7.1  10.7.2 | Die **gevangenes** het ‘n lekker lewe in die tronk.  Daar is **graffiti** teen die muur. | (2) |
|  |  |  |
| 10.8  10.8.1  10.8.2 | Vul die korrekte voorsetsels in:  Die misdadiger is nou **agter** tralies.  Hy is **op** parool vrygelaat. | (2) |
|  |  |  |
| 10.9 | Tronkstraf met handearbeid. | (1) |
|  |  |  |
| 10.10 | bew. | (1) |
|  |  | **[16]** |

**VRAAG 11: ADVERTENSIE**

|  |  |  |
| --- | --- | --- |
| 11.1 | Die dogtertjie verteenwoordig die toekoms/ hulle wat gaan erf wat  ons nalaat. | (1) |
|  |  |  |
| 11.2 | persoonlike voornaamwoorde | (1) |
|  |  |  |
| 11.3 | vraende | (1) |
|  |  |  |
| 11.4 | moet dink  draai | (2) |
|  |  |  |
| 11.5  11.5.1  11.5.2 | erfgenaam/erfgename  erflater | (2) |
|  |  |  |
| 11.6 | Erfgeld is swerfgeld. | (1) |
|  |  |  |
| 11.7  11.7.1  11.7.2 | Die woord: ‘jongste.’  jonk  jongeling | (2) |
|  |  |  |
| 11.8 | Suid-Afrikaanse Nasionale Lewensassuransiemaatskappy | (1) |
|  |  |  |
| 11.9 | broodnodig | (1) |
|  |  |  |
| 11.10 | ‘n eeu | (1) |
|  |  |  |
| 11.11 | Jy moet ook jou toekoms **finansieel** beplan. | (1) |
|  |  | **[14]** |